# Oslo og Akershus Travforbund

Bankkonto 1275.50.07194

Org. nr 998 090 024

Postboks 194, Økern 0510 Oslo

Stiftet 1933

|  |  |
| --- | --- |
| Møte (type/sted): | Møte med lagsledere |
| Møtedato: | 11.4.2016 kl 19.00 i Hestesportens Hus. |

|  |  |  |  |  |  |
| --- | --- | --- | --- | --- | --- |
| **Kopi**  **til:** | **Til stede:** | **Navn:** | **Kopi**  **til:** | **Til stede:** | **Navn:** |
|  | X | Svein Morten Buer |  | X | Øistein Eriksen |
|  | X | Rune Arild Hansen |  | X | Turid M. Tuverud |
|  | X | Thor Richard Hansen |  | X | Vidar Svinndal |
|  | X | Charlotte Tuverud |  | X | Arvid Kvalen |
|  | X | Kristian Borud |  | X | Oddmund Wallevik |
| X |  | Andrea L. Solheim |  | X | Evy M. Brinck |
|  | X | Sanne S. Vereide | X |  | Eva Jensen |
| X |  | Annette Stordal |  |  |  |

|  |  |  |
| --- | --- | --- |
| Møtereferent: | Anne Ramstad | Vedlegg: |

|  |  |  |
| --- | --- | --- |
| **Sak nr:** | **Tekst** | **Ansvar** |
| **1** | **Forbundsleder.**  Forbundsleder, Svein Morten Buer, er innstilt som styreleder til styret i DNT. Han har tenkt gjennom situasjonen om han skulle bli valgt. Han mener det blir feil å stille i møter med DNT, eller behandle saker som styret i DNT har sendt forbundet for uttalelse. Iht lovene er det helt greit. Styret i OAT vedtok på møte samme dag å innstille på at nestleder overtar oppgavene i forbundet, men leder stiller seg til disposisjon. Han ønsker også å delta i ponnisatsingen.  Oddmund Wallevik sa at det vil være flere forbund som kommer i samme situasjon, siden flere forbundsledere er innstilt i ulike verv. Dette er ikke tatt opp i Valgkomiteen. Det er viktige møter mellom forbundslederne og DNT. Videre må man foreslå at styrelederen i DNT skal være arbeidende styreleder.  Svein Morten vil råde de øvrige forbundene til å vedta det samme som OAT kommer frem til.  Turid Tuverud synes situasjonen nå er veldig uheldig, i og med at Svein Morten ble spurt direkte på OATs generalforsamling hvorvidt han ville fortsette som leder om han ble valgt inn i styret i DNT. Rune Arild har også meddelt at han ikke føler seg helt kompetent til å være leder.  Svein Morten sa vi ikke kunne forskuttere at han ble innstilt, og at det ikke hadde vært kontakt med Valgkomiteen da OAT hadde generalforsamling. Da Valgkomitéen først tok kontakt ville de innstille han som nestleder, noe som er blitt endret i ettertid.  Alternativet er at Svein Morten trekker seg og det innkalles til ekstraordinær generalforsamling.  Rune Arild sier selv at han ikke føler seg kompetent nok til å påta seg ledervervet.  Svein Morten forlot møtet og man fortsatte diskusjonen.  Evy M. Brinch: Det er viktig at man føler seg klar for et slikt verv. Kanskje det kan bli vanskeligere om man føler at man ikke strekker til, og at man da går lei.  Øistein Eriksen: Ønsker at Svein Morten fortsetter som leder frem til generalforsamlingen, slik at nestleder får mer erfaring fra arbeidet i forbundet.  Rune Arild tok også opp at han har hest i trening hos Bo Westergaard, og om det eventuelt kan skape uro?  Øistein Eriksen: Mente det ikke er noen stor sak.  Kristian Borud: Mener det er uheldig at Svein Morten blir sittende om han blir valgt inn i DNTs styre.  Det var enighet om at det beste er om nestleder overtar oppgavene i forbundet dersom Svein Morten blir valgt til styret i DNT, men søker bistand fra nåværende forbundsleder i saker der dette er naturlig. Det innkalles ikke til ekstraordinær generalforsamling for å endre styresammensetning nå. |  |
| **2** | ***Momarken-selskapene.***  Oddmund Wallevik: Det er flere av lagene som har aksjer i Momarken-selskapene. Til generalforsamlingen i år var det flere som uteble. Det er viktig å gi beskjed om man ikke kan delta, og eventuelt sende med fullmakt til de som er representert. |  |
| **3** | ***DNTs generalforsamling - valg:***  Det ble foretatt en gjennomgang av forslagene til de ulike valgene.  *Avlskomiteen:*  Det er ønskelig at Per Erik Hagen fortsetter. Han er ikke innstilt, men har sagt seg villig til å fortsette. Aurskog-Høland tar på seg oppgaven med å foreslå Hagen.  Forslag til innstilling: Ingvild Seljord, Anne Berit Sagedal og Per Erik Hagen.  *Appellkomitéen:*  Det var enighet om at det ikke vil være bra å gjenvelge den sittende Appellkomitéen, når komitéen ikke har ikke å samles i løpet av et 1/2 år i Westergaard-saken.  Styreleder har foreslått Rolf Våge, Bryne, men Øistein Eriksen har snakket med han, og han har ikke noe ønske om å stille.  OTK foreslår Rune H. Eriksen, som er jurist og veldig godt kjent med travsporten.  Bjørnar Høgseth som er innstilt som varamedlem til Lovkomiteen, fremkom som et alternativ.  Svein Morten jobber videre med forslagene, som diskuteres med lagslederne i forkant av generalforsamlingen.  *Valgkomiteen:*  Det var enighet om at forslaget til valgkomité ikke er bra. OAT og lagene i forbundet må se for seg to scenarier.  Dersom lovforslaget om endring av representanter til valgkomiteen går gjennom, må man ha et forslag som har mulighet for gjennomslag. Svein Morten arbeider videre med navneforslag fra til generalforsamlingen, og koordinerer med øvrige forbund. Lagene og forbundet møtes tidlig til GF for å koordinere valget.  Dersom lovforslaget ikke går gjennom var det enighet om at Morewood og Østring bør byttes ut. Morewood fordi han er for dypt involvert i konflikten i Midt-Norge, Østring fordi han har kjørt sololøp i valgkomitéen dette året. I dette tilfellet ble det enighet om å arbeide for Ingar Aarøe og Elin Gumpen som komitémedlemmer i stedet for de to forannevnte. Øistein Eriksen kommenterte for øvrig at Gyri Kaasin er helt fersk innen organisasjonsarbeidet i travsporten. | **Oddmund**  **Oddmund** |
| **2** | ***Lovforslagene fra OAT og OTK.***  Ved en beklagelig svikt ble ikke lovendringene fra Oslo Travklubb og OAT sendt inn til DNT i rett tid. Man henvendte seg til DNT 3 dager for sent, men i tide for at styret i DNT kunne behandlet forslagene, men fikk avslag. De fleste av OATs forslag kan imidlertid fremmes under GF, siden det er foreslått andre endringer i de gjeldende paragrafer, mens lovforslaget til Oslo Travklubb ikke er med. Øistein Eriksen redegjorde for at han ønsket å ta ordet til dagsorden, og forlange at lovforslaget behandles av forsamlingen. |  |
| **3** | **Gjennomgang av lovforslagene til DNTs generalforsamling.**  Det ble foretatt en gjennomgang av forslagsheftet. De forslagene som ikke er kommentert nedenfor støttes av forbundet.  *Side 6:*  § 1-2 Formål, 2): Mener man bør finne en bedre formulering enn å bruke «fritidsinteresser». Hva med «Fritidsrelatert hestehold»?  *Side 7:*  § 1-3 Virkemidler: Oslo Travklubb er ikke enig i forslaget.  *Side 7:*  § 1-4 Medlemmer: OAT foreslår et nytt 4. ledd.  *DNT kan tvangsoppløse et travlag dersom det ikke har tilstrekkelig antall medlemmer.*  Nåværende 4. og 5. ledd blir hhv 5. og 6. ledd.  *Side 11:*  § 2-7 Refusjon av utgifter, godtgjørelse.  Oddmund Wallevik kommenterte at dette kan bli ugunstig på lagsnivå og kan bli kostbart for lagene. Husk at vår virksomhet er tuftet på frivillighet.  Det var enighet om å stemme mot forslaget.  *Side 14:*  § 2-14: Styret kompetanse. Vedtaksførhet mv.  Det var enighet om å stemme mot forslaget.  *Side 15:*  OAT foreslår et nytt 2. ledd:  *DNTs styre kan tvangsoppløse et travlag, etter innstilling fra travlagets forbund, dersom travlaget har hatt færre medlemmer enn 25 i to år på rad.*  Nåværende 2. og 3. ledd blir hhv 3. og 4. ledd.  Oddmund Wallevik sa at det er trist med lag som overhodet ikke er aktive.  *Side 16:*  § 3-1 (1) Norsk travsports høyeste myndighet.  «Generalforsamlingen er DNTs høyeste myndighet og holdes hvert 2. år innen utgangen av mai.»  Det var enighet om å stemme mot forslaget.  *Side 17:*  § 3-2 Representasjon: Støtter ikke forslaget fra Hedmark.  *Side 18:*  § 3-2, (1) Representasjon: Støtter ikke forslaget fra Oppland.  *Side 19:*  § 3-2 a) Stemmerett: Støtter ikke forslaget fra Oppland.  *Side 19:*  § 3-2, 3 c) Representasjon. Støtter ikke forslaget fra DNTs styre.  *Side 21:*  § 3-4 pkt 11) Støtter ikke forslaget fra Hedmark.  *Side 22:*  § 3-4 (1) 11) Nitelven Travlag støtter ikke forslaget fra DNTs styret. De øvrige støtter forslaget.  *Side 23:*  § 4-2, (3) Sammensetning m.v. Støtter ikke forslaget fra Oppland.  *Side 26:*  § 5-2 Travforbundets oppgaver: OAT ber om redaksjonell endring ved å fjerne andre infinitivsmerke.  *Side 26:*  § 5-5 Representasjon på generalforsamling. Støtter ikke forslaget fra Hedmark.  Det fremkom kommentarer på at man må ta opp igjen forslaget om at alle med starthester må være medlemmer. Dette reguleres imidlertid i reglementet, og vedtas derfor av DNTs styre og ikke generalforsamlingen.  *Side 27:*  § 5-5, 1 Representasjon på generalforsamlingen. Forslag a) støttes, men ikke b).  *Side 29:*  § 5-9 Styrets oppgaver. OATs foreslår følgende:  *Dersom et travlag har hatt færre enn 25 medlemmer i to påfølgende år, skal styret vurdere om det fortsatt er grunnlag for drift av travlaget. Styret avgir sin innstilling til DNT. Styret kan innstille på at det er grunnlag for fortsatt drift, eller oppløsing av travlaget, jfr. § 2-17, 2. ledd.*  Begrunnelse for forslagene til endring i §§ 1-4, 2-17 og 5-9:  Det er i dag krav til antall medlemmer for å registrere et travlag, men ingen krav til medlemsmasse eller aktivitet for å opprettholde laget. OAT er av den oppfatning at DNT bør gis mulighet til å vurdere om det er grunnlag for at et travlag med liten medlemsmasse, og/eller med liten aktivitet, skal opprettholde medlemsskapet i Det Norske Travselskap.  *Side 35:*  § 7-6 Valgkomitéen. Støtter ikke forslaget fra Hedmark.  *Side 38:*  11-1 (1) Virkeområde. Forholdet til løpsreglementet.  Det ble stilt spørsmål hvorvidt dette gjelder medlemmene personlig. Medlemmer av DNT er travlag og forbund. Det må sjekkes med lovutvalget om teksten dekker hensikten med lovforslaget.  Om noen ser andre forhold i lovforslagens, som ikke er fremkommet under lagsledermøtet, tas dette opp på møte før generalforsamlingen. | **Svein Morten**  **Alle** |